ՆԵՐԱԾՈՒԹՅՈւՆ

Ընտանեկան դաստիարակությունը այն հիմքն է, որի վրա բարձրանում է ամբողջ հասարակության դաստիարակության համընդհանուր <<շենքը>>: Այս շենքում է ձևավորվում ապագա քաղաքացին, և այդտեղից էլ պետք է դուրս գան ազնիվ, խիզախ, հոգով արի ու հաստատակամ, հայրենիքին ու նրա գաղափարախոսությանը նվիրված մարդիկ: Որքան ամուր է ընտանիքը, որքան ճիշտ է ընտանեկան դաստիարակությունը, այնքան զորեղ է հասարակությունը:

 Իսկ որն է ընտանիքի ամրության առհավատչյան.

 Ա.ամուսինների առողջ փոխհարաբերությունները

Բ. Ընտանիքի անդամների հայացքների միասնականությունը, /իրողության գնահատումները, արժեքավորումները պետք է համընկնեն/

Գ. երևույթների, դեպքերի, իրադարձությունների նկատմամբ մեկնաբանման միասնությունը /հայացքների, գործունեության միասնականություն և սեր/:

Եթե ընտանիքներում առկա են այս պայմանները, ապա ընտանիքի հիմքերը կայուն են, և այդտեղ մեծացած երեխայի դաստիարակությունը դրական արդյունք կտա: Երեխայի դաստիարակությունը ծնողների պարտադիր պարտականություններից ամենակարևորն է: Հայրենիքի համար իսկական քաղաքացին ձևավորվում է լավ ընտանիքում, որտեղ ծնվել, մեծացել ու դաստիարակվել է: Հասարակությանն ու հայրենիքին բարոյապես զարգացած մարդ տալը, ինչու չէ, պետական պարտավորություն է, և այն լավագույնս պետք է կատարել: Ոչ մի դեպքում չի կարելի երեխայի դաստիարակությունը հետաձգել, սպասել ,,հարմար պահի,, : Այդ դեպքում մենք կունենանք երեխա առանց դաստիարակության: Ծնողները այս պետք է ընդմիշտ հասկանան: Ժ. Ժ Ռուսոն նկատում է . << Մարդու դաստիարակությունը սկսվում է նրա ծնվելուն պես, երբ նա դեռ չի խոսում, դեռ չի լսում, բայց արդեն սովորում է: Փորձը նախորդում է ուսուցմանը>>:

 Ընտանիքի գերակայող դերակատարները երեխայի դաստիարակության և անձնավորության ձևավորման գործում ծնողներն են, նրանք են երեխային դաստիարակող առաջին մանկավարժները:Նրանք ունեն մեծ իրավունքներ և պարտականություններ իրենց երեխաների մտավոր ու ֆիզիկական զարգացման և արժեհամակարգի ձևավորման առումով:

 3

 **Ուսուցիչ- ընտանիք կապը**

 Երեխայի դաստիարակման գործընթացում առաջին ազդեցիկ ուժը և օրինակը ծնողն է, ապա ուսուցիչը: Այս հարցում,բնականաբար, երեխային չպետք է թողնել ազատ: Պետք է ճանաչել երեխային, իմանալ նրա նախասիրությունները և ուղղորդել դեպի այն աշխարհը, որտեղ գտնվելը երեխայի համար ուսանելի է և հաճելի: :Աշխատանքը ճիշտ կազմակերպելու հիմքը դպրոց-ընտանիք ամուր կապն է, իսկ նրանց համագործակցության կենտրոնում` սովորող:

Ընտանեկական դաստիարակությունը սկսվում է ծնողերից և շարունակվում դպրոցում և շատ բան է կապված ուսուցիչներից: Եթե ծնողները / օրինական ներկայացուցիչները / սերտորեն համագործակցում են ուսուցչի հետ, և կապը պահպանված է,ապա սովորողը լիովին շահում է, և աշխատանքի արդյունքն էլ բարձր է: Ուսուցչի աշխատանքի կարևորագույն խնդիրը ծնողների ներգրավումն է դպրոցի գործունեության մեջ։ Ծնողների ներգրավվածությունը դպրոց, նրանց մշտական և ամենօրյա կապը ուսուցչի հետ բարձրացնում է նրանց միջև եղած կապվածության որակը, օգնում է պարբե**ր**աբար ստանալ սպառիչ տեղեկություններ երեխայի մասին։ Ուսուցչը, իր աշխատանքներում մասնակից դարձնելով ծնողներին, զգալի չափով ընդարձակում է դաստիարակչական ներգործության ոլորտը: Երեխաների դաստիարակության բարդ ու պատասխանատու գործում ուսուցիչը արդեն դաշնակից է գտնում, և աշխատանքը լինում է արդյունավետ Հեշտ չէ երեխային դաստիարակելու գործը, նույնը կարելի է ասել նաև ծնողների հետ աշխատանքի վերաբերյալ: Մեծ հմտություն ու իմացություն է պահանջվում ուսուցչից այդ աշխատանքները ներդաշնակելու և անթերի կատարելու համար:

 Դպրոցի կյանքում ծնողների ներգրավվածությունը առանձնահատուկ նշանակություն ունի աշակերտների հաջողության համար: Ինչպիսին էլ որ լինի ընտանիքի սոցիալ-տնտեսական կարգավիճակը, ծնողի մասնակցությունը երեխայի կրթության գործընթացին, աշակերտի զարգացման վրա մեծ ազդեցություն է գործում: Երբ սովորողի ծնողները ակտիվորեն մասնակցում են կրթական գործընթացին, ավելի լավ արդյունքների են հասնում. սովորողները ավելի լավ գնահատականներ են ստանում, ունեն ավելի բարձր ձեռքբերումներ և ավելի որակով կատարած տնային առաջադրանքներ, նրանց հաճախման

 4

ցուցանիշն ավելի բարձր է լինում, և աչքի են ընկնում լավ վարքով, հոգատար են դպրոցի նկատմամբ, ունեն ուսման մեջ հաջողությունների նկատմամբ հավատ: Ծնողների ներգրավվածությունը դրական է անդրադառնում նաև դպրոցի վրա: Ուսումնական գործընթացում ծնողների ակտիվությունը հարստացնում է դպրոցի կուլտուրան և նպաստում է նրա զարգացմանը: Այսպիսով, ավելի լավ արդյունքների հասնելու համար դպրոցը և ուսուցիչը պետք է միասնական լինեն ծնողների հետ ակտիվ համագործակցման ժամանակ:: Ծնողների ակտիվ ներգրավումը դրական է անդրադառնում և դպրոցական հասարակության, ծնողների և աշակերտության վրա:

Հայ գրականության պարծանք, անմահ լոռեցին` Հովհ. Թումանյանը, միշտ կապված է եղել դպրոցին, հետաքրքվել մանուկների դաստիարակության հարցերով, կրթության տարբեր հարցերի վերաբերյալ նրա մտքերը հիմա էլ արդիական են և ուսանելի: Նա դպրոցի գործը համարում էր համաժողովրդական գործ և գտնում էր, որ այն պետք է դառնա պետական հոգացության առարկա: Իր բազմաթիվ հոդվածներով, ելույթներով նա խրախուսում էր դպրոցում բարեփոխումները, երբեմն թողել է գրողի իր աշխատանքը և զբաղվել մանկավարժական խնդիրներով, քանի որ զգայուն և սրտացավ վերաբերմունք էր ցուցաբերում հայ մանուկների ճիշտ դաստիարակման նկատմամբ: Տեղին է հիշել նրա ,,Բզեզի դպոցը,,, որտեղ ծաղրում է ուսուցման հետամնացությունը, իսկ ,,Իմ ընկեր Նեսոն ,, պատմվածքը անարդարությունը երեխայի հանդեպ: Նրա ոգևորիչ խոսքերը դաստիարակության մասին ուղղված են եղել ոչ միայն ուսուցիչներին, այլև ծնողներին ու հասարակության լայն խավերին: Պետք է նկատել, որ ոչ միայն Թումանյանը /Լուսաբեր /, Աբովյանը / Նախաշավիղ /, այլև շատ գրողներ ու պետական գործիչներ նույնպես անդրադարձել են երեխաների ճիշտ դաստիարակման ու նրանց մեջ արժեհամակարգի ձևավորման հարցերին: Աբովյանը դպրոցը համարում է համաժողովրդական լուսավորության հիմնական գործոն, նրա մանկավարժական սկզբունքներն էին պատանիների ճիշտ դաստիարակությունը և կարողությունների ու մտավոր ունակությունների զարգացումը:

 Որպեսզի ծնող- ուսուցիչ համագործակցությունը արդյունավետ լինի պետք է օգտագործել նրա հետ կապի բոլոր ձևերը:

 **5**

 **Աշխատանքի տեսակները**

 Տարիներ շարունակ դպրոցների մեծ մասում գործում է ընտանիքի հետ համագործակցության ավանդական ձևերը՝ ծնողական ժողով, օրագրի վարում / որը կամաց-կամաց դուրս է գալիս /, հեռախոսազանգ, վերջերս ավելացել և մեծ տարածում է գտել նաև էլեկտրոնային հաղորդակցությունը: Հաճախ են ծնողները դիտորդի դեր ստանձնում։ Ծնողները ծանոթ չեն միմյանց, դասարանի աշակերտներին, մի մասն էլ աշխատանքով ծանրաբեռնված է, զբաղված տնային գործերով։ Որքան հմուտ պիտի լինի ուսուցիչը ,որպեսզի կարողանա ծնողին դարձնել իր գործընկերը, խորհրդատուն և համախոհը: Իսկ որն է այս աշխատանքի հաջողությունը: Բնականաբար ,եթե ծնողը ամեն հարցում ներգրավված է դպրոցական աշխատանքներին և տեղեկացված է երեխայի կրթության մասին, ապա շահում են դպրոցը, աշակերտը, ուսուցիչը,ինչու չէ, նաև հասարակությունը: Որոնք են դպրոց- ուսուցիչ-ծնող համագործակցության բանալիները և նրանց հետ համագործակցելու ձևերը

**Ա. Տեխնոլոգիաների կիրառումը**

Էլփոստը ապահովում է աշակերտների վարքի և ուսման ընըացքում ձեռք բերված հաջողությունների ու անհաջողությունների հետ կապված գործընթացը:

**Բ. Ծնողական ժողովները**

Համադպրոցական և դասարանական ժողովները օգնում են ծողների հետ քննարկելու դպրոցում առաջացած կարևոր հարցերը, աշակերտների հետ կապված նպատակները, կարիքները

**Գ. Առաջընթացի հաշվետվությունը**

Տեղեկությունները կարելի է ուղարկել էլփոստով`գրավոր տեղեկություններ տալով ծնողին երեխայի սովորելու մասին: Տեղեկությունները կարող են լինել շաբաթական կամ ամսեկան:

Դ.**Բաց դռների օր**

Քանի որ շատ ծնողների հարմար չէ ցանկացած պահի դպրոց գալ, ուստի կարելի է նշանակել հատուկ օրեր` ըստ նրանց ցանկության: Այս հնարքը հնարավորություն կտա դպրոց այցելել իրենց հարմար ժամանակ`հետևելու և օգնելու իրենց երեխաներին;

 6

 **Ե. Ծնողկոմիտեի ճիշտ ընտրությունը**

Այս ,,կամավորները,, ամբողջ ուսումնական տարում ընդգրկված են դասարանական և դպրոցական գործերում, սիրով օգնում են բարելավելու ուսուցչի աշխատանքը, հետևել մյուս աշակերտներին, ավելի մոտ գտնվել դպրոցական առօրյային

**Զ. Այցելություններ սովորողի տուն**

Տուն այցելով ուսուցիչը ավելի մոտիկից ծանոթանում է աշակերտի կյանքի պայմաններին, ծնողների և ընտանիքի մյուս անդամների հետ անցկացրած զրույցներից արդեն պատկերացում է կազմում սովորողի հետարքրությունների, բնավորության, դրսևորած վարքի մասին, ինչու չէ, այդտեղ մանկավարժական խորհուրդներ է տալիս առողջ ապրելակերպի մասին, դպրոցում նրա դրսևորած վարքի և առաջադիմության մասին:

 Ծնողների և ուսուցչի համագործակցության աշխատանքի բազմազանությունը օգնում է ավելի ճիշտ դաստիարակել սովորողներին, մեծ օգնություն ցույց տալով դպրոցին` նրանց դաստիարակության և կրթության կազմակերպման աշխատանքում: Ծնողների մեծ մասը լավ պատերացնում է ուսուցչի աշխատանքը և նրա պահանջները: Սակայն կան ծնողներ, որոնք ,,ժամանակ չունենալու,, կամ բարդ բանավորության պատճառով հակադրվում են ուսուցչին, դպրոցին, չեն համագործակցում, Այս անտարբերությունը վատ է անդրադառնում սովորողի թե առաջադիմության, թե վարքի վրա: Ընտանեկան և դպրոցական դաստիարակության մեջ երբեմն համագործակցություն չի լինում, այստեղ արդեն տուժում է սովորողը, փոխվում է նրա վարքը և գիտակցական մակարդակը: Ուսուցիչ- ընտանիք սերտ համագործակցության շնորհիվ հնարավոր է լինում հաղթահարել առանձին հակասությունները, ապահովել դպրոցի ուսումնադաստիարակչական պահանջների ու սովորողների դաստիարակության միասնությունը: Այս բոլոր աշխատանքներին պիտի մասնակից դարձնել նաև աշակերտներին, հատկապես բարձր դասարաններում:

 Ծնողներն ու ուսուցիչները գիտակցում են, որ

ա/ աշակերտն է իր զարգացման սուբյեկտը, իսկ մեծահասակները՝ այդ գործընթացում համահեղինակներ են

 բ/ աշակերտը իրավունք ունի մասնակցելու իր կյանքին վերաբերող հարցերի քննարկմանը և դրանց վերաբերյալ որոշումներ ընդունելուն:

 7

Այդ աշխատանքի կենտրոնում աշակերտն է՝ իրեն վերաբերող հիմնախնդիրներով ,

Դաստիարակության և ուսման դժվարությունների լուծմանն ուղղված յուրաքանչյուր ձևերի իրագործումը մեծ ջանք ու նվիրվածություն է պահանջում: Միայն ուսուցչի և ծնողի սերտ համագործակցության միջոցով հնարավոր է լուծել այդ խնդիրը:

Այսպիսով, սովորողների կրթության կազմակերպման և դաստիարակման ողջ

գործընթացը մի բարդ պրոցես է, որը շարունական է, այն սկսվում է առաջին դասարանից, վերջանում դպրոցը ավարտելու հետ:

Դպրոցում սովորողի դաստիարակչական աշխատանքի գործում անուրանալի է դասղեկի աշխատանքր: Նա մեծ դեր է կատարում այդ մեծ ու պատասխանատու գործում` դպրոցի, ընտանիքի և հասարակության ջանքերը միավորելու ուղղությամբ:

 **ԱՇԽԱՏԱՆՔՆԵՐԸ ԳԱՎԱՌԻ N 1 ԴՊՐՈՑՈւՄ**

Գավառի N 1 դպրոցում սովորում են 370 աշակերտնե Այստեղ սովորում են 32 ԿԱՊԿՈւ աշակերտներ, : Բնական է, որ դպրոցը իր ամենակարևոր նպատակն պետք է դարձնի սովորողի արժեհամակարգի և դաստիարակության հարցերը`

 Դպրոցում սովորողների ուսումնադաստիարակչական աշխատանքների և արժեհամակարգի ձևավորման հետ մեկտեղ մեծ ուշադրություն է դարձվում ծնողական և աշակերտական ժողովների վրա, ծնողական ժողովները ծնող և ուսուցիչ համագործակցության ամենալավ միջոցն են: Սեպտեմբերի առաջին շաբաթում բոլոր դասարաններում անցկացվում են ծնողական ժողովներ, որտեղ դասղեկի կողմից ծնողներին տրվում է նախ հոգեբանամանկավարժական խորհրդատվություն, ապա քննարկվում կազմակերպչական հարցեր: Մյուս ժողովները անցկացվում են ըստ պահանջի: Ժողովները հրավիրվում են և առդեմ, և հեռավար: Այստեղ քննարկվում են ոչ միայն կարգապահության և առաջադիմության արդյունքների հարցեր, այլ ծնողները միմյանց ծանոթացնում են ընտանեական դաստիարակության իրենց փորձը, ուսուցիչը իր խորհուրդներով ու զրույցներով փորձում է օգնել ծնողներին սովորողների դաստիարակության բարդ հարցերը լուծելու համար: Աշխատանքներում դասղեկին օգնելու նպատակով ընտրվում է դասարանի ծնողական խորհուրդ, որից և ձևավորվում է դպրոցական խորհուրդը:

 8

 Հաճախ տնօրենությունը հրավիրում է համադպրոցական ծնողական ժողովներ: Այս ժողովներում ներկա են լինում ծնողները, պարապող ուսուցիչները, որոնց նպատակն է քննարկել սովորողի ուսման և վարքի խնդիրները: Երբեմն հրավիրվում են նաև պարապող ուսուցիչները, դասղեկները, ԱԽ անդամները: Նրանք ծնողներին ներկայացնում են իրենց աշխատանքային պլանները, յուրաքանչյուր սովորողի առաջադիմությունը, վարքը: Ժողովներում միշտ ելույթ են ունենում ծնողներ, նրանք առաջարկում են ուսուցիչ- ծնող համագործակցության իրենց տարբերակները: : Ուշադրություն է դարձվում սովորողների վերաբերյալ ծնողների կողմից առաջարկված ուսումնադաստիարակչական հարցերի, առաջացած դժվարությունների հաղթահարման նրանց նշած ուղիների վրա:

 Ուզում եմ նշել,որ դասարանական ծնողական ակտիվի հետ սերտ է իմ կապը, նրանք ամենօրյա օգնություն են ցույց տալիս ինձ. հաճախ այցելում են դպրոց, ակտիվորեն մասնակցում են յուրաքանչյուր սովորողի հետ կապված խնդրի լուծմանը, զրուցում նրանց ծնողների հետ, հոգ տանում երեխաների ազատ ժամանակը ճիշտ կազմակերպելու, սանիտարահիգիենիկ հարցերը լուծելու և արտադասարանային շատ խնդիրներ հաղթահարելու համար:

 7-րդ դասարանում երկու տղաներ նստում էին կողք կողքի / այդ դասարանում տղաները շատ էին /: Կամաց- կամաց նրանց առաջադիմությունը ընկավ, վարքը` նույնպես: Դասղեկին առաջարկեցի ծնողական ժողովի ժամանակ հրավիրել նաև ինձ: Զրույցից պարզվեց, որ տղաների ծնողները ամբողջ օրը աշխատում են և քիչ են տեղյակ նրանց առօրյայից, ունեն դժվարություն նրանց հետևելու: Ծնողները մտքեր փոխանակեցին, յուրաքանչյուրը պատմեց իր երեխային հետևելու և վարքի կուլտուրա վարժեցնեու մասինիր փորձը: Ավելի ուշ տղաների ծնողները պարզել էին, որ օգտվելով իրենց բացակայությունից, դասերից հետո տարվում էին հեռախոսային խաղերով և ճիշտ չէին ներկայացնում դպրոցական կյանքի և դասերի ու ուսուցիչների պահանջների մասին: Ժողովներում կարևոր է օգտագործել ընտանեկան դաստիարակության ծնողների փորձի փոխանակումը: Ծնողները պատմում են իրենց երեխաների վարքի, նախասիրությունների մասին: Պատմում, թե ինչպես են վերահսկում նրանց ուսմանը, հետևում ու դաստիարակում վարքի հմտություններ ու սովորություններ:

 Այս հարցում դժվարություն է ներկայացնում մանկատան սաների օրինական ներկայացուցիչների ներկայությունը:

 9

 Որպեսզի նրանց հետ տարվող աշխատանքը արդյունավետ լինի օգտագործում ենք համագործակցության տարբեր ձևեր:

 Այցելում ենք մանկատուն, կազմում ենք ժողովների հատուկ գրաֆիկ`համաձայնեցնելով նրանց աշխատանքի հետ, օգտագործում ենք էլփոստը:

 Մանկատան դաստիարակների հետ հաճախ անցկացնում ենք մանկավարժական խորհրդատվություններ:Մանկավարժական խորհդատվությունները կրում են անատական բնույթ և կարելի է կիրառել այն ժամանակ, երբ անմիջական օգնություն է պետք սովորողին և դաստիարակին: 6\_ րդ դասարանոմ է սովորում մանկատան սան Հ-ն: Նրա պահվածքը և վարքը կապված է առողջության հետ, ուներ առանձնահատուկ բնավորություն, ԿԱՊԿՈւ աշակերտ է: Նա խնդիրեր էր ունեցել նախորդ դասարանի Մայրենի առարկայի ուսուցչի հետ և չէր ուզում նստելր նաև իմ դասերին: Ես, սոցմանկավարժը, դասղեկը դպրոց հրավիրեցինք Հ-ի դաստիարակչուհուն, որին սիրում և լսում է նա: Խոորհրդատվությունը տվեց իր արդյունքը:

 Պատմում է դաստիարակչուհին.

 \_Մանկատանը դիմեցի Հ-ին.

\_ Հ. , գիտես, ձեր այդ նոր ուսուցչուհին իմ ոււսուցչուհին էլ եղել, ես այնքան շատ էի սիրում նրան, այնքան բան գիտեր, այնքան հետաքրքիր դաս էր պատմում: Լավ կլինի նստես և լսես: / Իրականում չէի պարապել / :

 Համագործակցությունը տվեց իր արդյունքը: Հ-ը այլևս չբացակայեց իմ դասերից, մինչև հիմա սիրով աշխատում է, կատարում իմ բոլոր հանձնարարությունները: Ճիշտ է ասվել.<<Սխալված աշակերտի վրա մի բարկանա, որովհետև հիվանդն իր կամքով չի հիվանդանում>>: Ե.Կողբացի <<Մանկավարժություն>>:

 Յուրաքանչյուր ընտանիք մի բարդ և առանձնահատուկ աշխարհ է: Նա ունի իր հոգեբանությունը, սովորությունները: Դպրոցում ամեն մի ուսուցիչ, դասղեկ անհրաժեշտ է ծանոթանա սովորողի ներընտանեկան հարաբերություններին, այդ ընտանիքում նրա դաստիարակությանը: Ծանոթանալով սովորողի ընտանեական դաստիարակությանը` ավելի հեշտ է դառնում որոշել նրա հետ տարվող աշխատանքների ձևերը, օգնում լուծելու նրա հետ դաստիարակության խնդիրները: Այս ձևերից մեկն էլ տուն այցելելն է,

 10

որը հիմնականում կատարվում է ցածր և միջին դասարաններում, անհրաժեշտության դեպքում նաև բարձր դասարաններում: Տուն կարելի է այցելել ծնողական ակտիվի հետ: Տուն այցելելով` ուսուցիչը ծանոթանում է սովորողի միջավայրին, ընտանեական պայամաններին, ապա խորհուրդներ տալիս, ավելի նեղ միջավայրում, ինչու չէ, լսում

 նաև ծնողի առաջարկությունները, ծնողը ներկայացնում երեխայի նախասիությունները և մասնակցությունը ընտանեական հոգսերին:

Մ-ն սովորում էր 9- րդ դասարանում, լավ էր սովորում: Երկրորդ կիսամյակում նա սկսեց հաճախ բացակայել, ընկերներից հեռու մնալ, այնուհետև դպրոց չէր հաճախում: Զանգերին չէր պատասխանում : Ստիպված եղա տուն գնալ: Երկար զրուցեցինք մայրիկի հետ, Մ-ի հետ: Վերջիվերջո աղջիկը խոստովանեց և պատմեց ամեն ինչ: Պարզվեց, որ ընկերուհիները դրսում նկատել էին անծանոթ տղայի հետ և սկսել էին ծաղրել: Մեր երկար զրույցը տվեց իր արդյունքը: Հրավիրվեց նաև դասարանի ծնողական ժողով, որտեղ քննարկվեց աշակերտների վարքագիծը, եղան նաև ընդհանուր և անհատական զրույցներ ծնողների հետ: Նրանք խոստացան օգնել, զրուցել երեխաների հետ, և մեր համագործակցությունը տվեց իր արդյունքը:

 Ծնողներին դպրոց հրավիրելը կամ <<բաց դռների օր>> անցկացնելը չի նշանակում, որ պետք է հրավիրել միայն սովորողի վատ վարքի կամ առաջադիմության դեպքում: Այս աշխատանքների շրջանակում տարվում են խորհրդատվություններ առանձին ծնողների հետ, անհրաժեշտ է լինում ծնողին կամ ծնողներին որևէ հարօգուտ աշխատանքում ներգրավել / միջոցառումներ, էքսկուսիաներ և ուրիշ կազմակերպչական աշխատանքներ / պայմանագիր կնքել / խմբակներ /, զրուցներ անցկացնել և այլն:

 9-րդ սովորող Գ-ն խնդիրներ ուներ մաթեմատիկայի ուսուցչի հետ: Այդ մասին տեղյակ չէին պահել ոչ ուսուցիչը, ոչ աշակերտը / դասղեկ էի /: Դասի ժամ էր: Մի օր նրան նկատեցի դպրոցի բակում: Զրուցեցինք, պարզվեց, որ չի ուզում նստել դասերին: Ընկերներին խնդրել էր`ասեին, որ դպրոց չի եկել: Անմիջապես դպրոց հրավիրեցինք ծնողին, մայրը նույնպես չգիտեր այդ մասին: Անհատական զրույցներ եղան մաթեմատիկայի, մյուս պարապող ուսուցիչների հետ: Սառույցը կոտրվեց,իսկ ես

 11

պարզեցի, տղան հայրիկից նվեր էր ստացել ժամանակակից տեսալուսանկարչական ապարատ, որը վաղուց երազում էր և ամբողջ օրը դրսում է, մարդկանց ու բնություն է նկարում: Ասեմ` հետագայում դարձավ վարպետ նկարիչ և գտավ իր հիմնական աշխատանքը:

 Ծնող- ուսուցիչ հեռախոսով կապը արդեն երկար տարի գործում է: Հեռախոսային զանգը կամ կարճ հաղորդակցությունները հիանալի կապ է ծնողի և ուսուցիչների միջև:

 Ուսուցիչը ծնողին կարող է հաղորդել ոչ միայն սովորողի վարքի, առաջադիմության մասին, այլև բացակայելու դեպքում ուղարկել այդ օրը դասարանում հանձնարարված նյութը, տնային աշխատանքը: Համատեղ աշխատանքի շնորհիվ բացառվում է սովորողի դասերից հետ մնալու ծնողի անհանգստությունը: Երկարատև բացակայող մի սովորողի ծնողը, երբ երեխային բերեց դպրոց, նախ շնորհակալություն հայտնեց, ապա ավելացրեց, թե ինչքան էր ոգևորվում տղան, երբ գնահատականի կողքին տեսնում էր իմ ուղարկած << ժպիտները>>:

 Համավարակի ժամանակ մեզ շատ օգնեց հեռավար-առցանց ուսուցումը, այն մտավ դպրոցական կյանք, այլևս չհեռացավ, ավելին` ամրապնդեց իր դիրքերը: Հիմա հեռավար ուսուցումը համարվում է լավագույն միջոց սովորողին ուսման մեջ գրավելու և կապը ծնողի հետ ամրապնդելու միջոց:

 Հիշում եմ, երբ հայտարարվեց հեռավար ուսուցման մասին և ծնողները, և ուսուցիչները բավականին անհանգստացան, եղան շատ խնդիրներ: Հատկապես մենք` ուսուցիչներս, ունեցանք բազմաթիվ խնդիրեր` կազմակերպչական, մեթոդական, բովանդակային:Սա բոլորովին նման չէր սովորական դասարանական ուսուցման մոդելին: Չունեինք համապատասխան գործիքներ, ծնողը չգիտեր`ինչպես օգնել, ուսուցիչը` ինչ մեթոդներ կիրառել:Կամաց-կամաց ամեն ինչ ընկավ հունի մեջ: Որոշ ժամանակ ուսուցիչը հասկացավ իր անելիքը, ծնողը`իր: Իր կիրառած մեթոդներով, կենդանի խոսքով ուսուցիչը գրավեց լսարանը` իր հետ ,,տանելով ,, սովորողին և ծնողին: Ծնողը դաս լսող էր , երեխային նկատողություն անող նաև հուշող: Շատ ծնողներ նստում էին երեխայի կողքին, լսում դասերը, հետևում իր և ուրիշ երեխաների վարքին, առաջադիմությանը, բնականաբար համեմատություններ անցկացնում: Տեսան ու հասկացան ուսուցչի բարդ աշխատանքը, նաև

 12

գնահատեցին: Բոլոր ուսուցիչների նման ծնողների հետ բազմաթիվ խորհրդատվություններ և ժողովներ եմ անցկացրել այդ ամիսներին: 9-րդ դասարարանում մի աշակերտ ունեցավ վերաքննություն <<Գրականություն>> առարկայից: Պարտաճանաչ ծնող ուներ, միշտ հետաքրքրվում էր, երեխայի կողքին նստած սովորեցնում, ամեն ինչում օգնում ինձ: Հիմա ժպիտով եմ հիշում. առցանց քննության ժամանակ թաքնվել էր էկրանից հեռու և ուզում էր օգնել երեխային` մոռանալով, որ սենյակի հայելին մատնում է իրեն:

 Դպրոցում ներդրվել է համընդհանուր ներառական կրթության համակարգ: Այն սկսվեց 2016 թվականից: Մի փոքր ներկայացնեմ այդ ուղղությամբ աշխատանքները ծնողների հետ, ծնող- ուսուցիչ համագործակցությանը: Ուզում եմ հաստատել, որ համընդհանուր ներառական կրթության ժամանակ շահում են երեխան, ընտանիքը, պետությունը և հասարակությունը։.Ճիշտ է ասված*.****Ներառումը սկսվում է ընտանիքում , շարունակվում դպրոցում և կայանում է հասարակության մեջ:***

Կրթության առանձնահատուկ պայմանների կարիք ունեցող երեխան շրջապատում դառնում է իրավահավասար բոլոր երեխաների հետ։ Նրան կյանքին տրվում է հնարավորություն բացա­հայտվելու իր բոլոր ունակություններով և դրսևորվելու իր համար հաղթահարելի ձևով։ Սովորողի ուժեղ կողմերը զարգացնելու, իսկ թույլ կողմերը ուժեղաց­նելը իրականացվում է կրթության առանձնահատուկ պայմանի կարիքը գնահատելու և առողջ պայմաններ ապահովելու միջոցով։ Հասկանալի է, որ կրթու­թյանը լիարժեք մասնակցելու համար կան տարբեր պատճառներով դժվարություններ: ։ Դա կարող է լինել երեխայի կամակորությունը, շրջապատի անտարբերությունը, ծնողի`տարբեր պատճառներով մտահոգությունը և այլն: Եթե ԱԽ խմբի, ուսուցչի և ծնողի համագործակցությունը կայացած է, ապա աշխատանքի կեսը արված է:Կրթության առանձնահատուկ պայմանի կարիք ունեցող երեխայի ընտանիքը դադարում է խուսափել իր երեխայի խնամքից կամ իր երեխայի հետ միջավայրի շփումից, քանի որ նույն միջավայրը հանդուրժողականությամբ է վերաբերում իր երեխային, ընդունում վերջինիս հավասար լինելու փաստը։ Ուսուցչի վերաբերմունքը և խորհրդատվությունը օգնում են ծնողին ավելի օգտակար լինել իր երեխային, դուրս գալ անելանելիության ու ամեն տեսակ բարդույթից,

 13

օգնել իր երեխային հաղթահարելու անհատական ուսուցման պլանը։ 6-րդ սովորում էր Կ-ն, ուներ կակազության խնդիրներ, ծնողը դժվարությամբ համաձայնվեց, որ երեխան ընդգրկվի այդ ուսուցմանը: Երկու ուստարվա ընթացքում ԱԽ-ի և ուսուցչի աշխատանքների և ծնողի համագործակցության շնորհիվ այդ սովորողը այնպիսի հաջողության հասավ, որ նա դուրս եկավ այդ ուսուցման ծրագրից: Հակառակ պատկերն է 7-րդ դասարանում: Ծնողը ոչ մի կերպ չհամաձնվեց իր երեխան ընդգրկվի այդ ծրագրին: Նա խնդրեց ինձ, որ օգնեմ իրեն` խոստանալով ամեն ինչում աջակցել. բարդույթ ուներ. լավ չէր խոսում, չէր կարդում: Արդեն երեք տարի է անցել, մեր համագործակցության շնորհիվ երեխան հիմա կարդում է փոքր հատվածներ, արտագրություններ անում / ունենում է սխալներ /: Ավելի բարդ է մանկատան սաների հետ, նրանք թեթև մտավոր և վարքային խնդիրներ ունեն: Նրանց դաստիարակության և ուսուցման համար արդեն համագործակցում ենք նրանց օրինական ներկայացուցիչների / մանկատան տնօրեն, դաստիարակներ, անդ-ներ / հետ: Մեր համատեղ աշխատանքները դժվարությամբ, բայց տալիս է իր արդյունքը: Կազմած ժամանացույցի համաձայն յուրաքանչյուր աշակերտի համար ամեն ամիս անցկացվում է նիստ, որտեղ ներկա են լինում տվյալ աշակերտի օրինական ներկայացուցիչը, դասղեկը, պարապող ուսուցիչը, ԱԽ-ի անդամները, դպրոցի համակարգողը: Ամեն մի ուսուցիչ իր առարկայից հաշվետվություն է տալիս սովորողի առաջադիմության, վարքի մասին: Լսում ենք նաև դաստիարակների կարծիքները, առաջարկությունները: Նիստի վերջում որոշում ենք մեր հետագա անելիքները`վերջնարդյունքների հասնելու համար:Ծրագիրը մարդկային է, լուծում է դաստիարակման, և համագործակցության արժեհամակարգի շատ հարցեր***.*** միայն մի դիտողություն: Հատուկ դպրոցների փակումը ոչ ճիշտ մոտեցում էր. հապշտապ որոշում

Ա.Ծնողները, հատկապես նրանց երեխաները, հոգեբանորեն պատրաստ չէին` իրենց կողքին տեսնելու նման աշակերտների

**Բ.** Դպրոցներում չկային համապատասխան պայմաններ, մասնագետներ

Գ.Դժվար է դպրոց ներգրավել աուպով և ծանր վարքային խնդիրներ ունեցող երեխաներին

 **14**

 **ԵԶՐԱԿԱՑՈՒԹՅՈՒՆ**

Հասարակությունը իր զարգացման և հասունացման մշտական ուժը առնում է առողջ ու գիտակից ընտանիքի ակունքներից: Որքան առողջ ու ամուր է ընտանիքը, որքան բարձր է նրա զարգացության մակարդակը, այնքան հասուն և գիտակից է այնտեղ մեծացած ու դաստիարակված երեխան: Երեխան տան հայելին է , ծուռ հայելիների թագավորությունը ուղղելը հասարակության, հատկապես դպրոցի ու ուսուցչի պատականություններից ամենակարևորև է, իսկ դա իրականացվում է միայն հասարակություն- դպրոց- ուսուցիչ համագործակցության շնորհիվ: Ներկայացնենք այդ համագործակցության քայլերը.

 Ա. Ուսուցչի և ծնողի կողմից սովորողների հետաքրքրությոնների, հակումների ու կարիքների բացահայտում և քննարկում և սովորողի ցանկությամբ համապատասխան քայլերի իրականացում:

 Բ. Ծնողների մանկավարժական գիտելիքների, կարողությունների ու կուլտուրան բարձրացնելու նպատակով խորհրդատվությունների ու նման միջոցառումների անցկացում

 Գ. Ծնողական ժողովներում դասարանական և ընտանեական առողջ մթնոլորտ ստեղծելու, սովորողների իրավունքների և ազատության պայմաններ ստեղծելու նպատակով կազմակերպել քննարկումներ

 Դ. Ուսուցչի նախաձեռնությամբ, աշակերտների կամավորությամբ և ծնողների ընտրությամբ նրանց մասնակցությունը արտադասարանային և արտադպրոցական աշխատանքներին

 Ե. Ծնողներին դպրոցի, դասարանի կարիքներին ծանոթացնելը` նրանց ցանկությամբ դպրոցի զարգացման ծրագրերի իրականացմանը ապահովելու նպատակով

 Զ. Ծնողներին տանը և դպրոցում միասնական դաստիարակության միջավայրի ինտեգրացման մասին տեղեկատվության փոխանցում, սովորողի նկատմամբ տանը և դպրոցում միասնական պահանջների, պայմանների ստեղծում:

 15

 **Գրականության ցանկ**

 **Ռուզան Մուրադյան - Դասղեկ / Երևան -2007. /**

 **Նիկոլայ Ի. Բոլդիրև -- Դասղեկ / Երևան 1974 թ. /**

 **Յուրի Ամիրջանյան--- Բարոյագիտական զրույցներ / Երևան-1988թ /**

 **Համազասպ Հովասափյան--- Գրականության ուսուցման հարցեր /Երևան-1979թ./**

 **Ներառական կրթություն / ուսումնամեթոդական ուղեցույց- թեռնարկ / Երևան 2018թ. /**

 **Գուրգեն Գալստյան – Ճիշտ դաստիարակության գումարելիները / Երևան-1986 /**

 Բովանդակություն

Ներածություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3 էջ

Ուսուցիչ- ընտանիք կապը\_\_\_\_\_\_\_\_\_\_\_\_\_ 4 էջ

Աշխատանքների տեսակները\_\_\_\_\_\_\_\_\_\_\_ 6 էջ

Աշխատանքները Գավառի N1 դպրոցում 8 էջ

Եզրակացություն\_\_\_\_\_\_\_\_\_\_\_\_\_\_\_\_\_\_\_\_\_\_ 15 էջ